Komission asetus (EY) N:o 2377/1999, annettu 9 päivänä marraskuuta 1999, parsojen kaupan pitämisen vaatimuksista



Virallinen lehti nro L 287 , 10/11/1999 s. 0006 - 0011



KOMISSION ASETUS (EY) N:o 2377/1999, annettu 9 päivänä marraskuuta 1999, parsojen kaupan pitämisen vaatimuksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 2 artiklan 2 kohdan, sekä katsoo seuraavaa: 1) Parsat kuuluvat asetuksen (EY) N:o 2200/96 liitteessä I mainittuihin tuotteisiin, joihin on sovellettava kaupan pitämisen vaatimuksia. Parsojen laatuvaatimuksista annettuun komission asetukseen (ETY) N:o 454/92(3), sellaisena kuin se on muutettuna asetuksella (EY) N:o 888/97(4), on tehtävä useita muutoksia. Oikeudellisen selvyyden turvaamiseksi on syytä kumota asetus (ETY) N:o 454/92 ja muotoilla se uudelleen. Avoimuus maailmanmarkkinoilla edellyttää, että tätä varten otetaan huomioon Yhdistyneiden Kansakuntien Euroopan talouskomission helposti pilaantuvien tuotteiden laatuvaatimusten asettamista ja laadun kehittämistä käsittelevän työryhmän parsoille suosittamat vaatimukset. 2) Parsojen koon määritystavan yksinkertaistaminen on suotavaa sen saattamiseksi yhteensopivaksi tuotanto- ja kaupanpitämisolosuhteiden kehityksen ja erityisesti tukkukaupan ja kuluttajien vaatimusten kanssa. Tämä yksinkertaistaminen sisältää parsan maksimipituuden määrittämisestä annettujen ehtojen poistamisen, parsojen halkaisijaan perustuvan koonmääritystaulukon lieventämisen ja vihreiden sekä violettien vihreiden parsojen vähimmäishalkaisijan alentamisen kolmeen millimetriin. Näiden muutosten jälkeen ohuita vihreitä parsoja ja triguero-parsoja voidaan pitää kaupan samoilla ehdoilla kuin kaikkia muitakin parsatyyppejä. 3) Näiden vaatimusten soveltamisella olisi voitava poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita tasapuolisen kilpailun pohjalta ja auttaa näin parantamaan tuotannon kannattavuutta. 4) Näitä vaatimuksia sovelletaan kaikissa kaupan pitämisen vaiheissa. Tuotteiden pitkät kuljetusmatkat, tietty varastointiaika ja tuotteiden erilaiset käsittelyt saattavat aiheuttaa niissä biologisesta kehittymisestä ja pilaantumisalttiudesta aiheutuvaa laadun heikkenemistä. On syytä ottaa huomioon nämä muutokset sovellettaessa vaatimuksia lähettämisvaihetta seuraavissa kaupan pitämisen vaiheissa. Ekstraluokan tuotteissa, joiden on oltava erityisen huolella valikoituja ja pakattuja, voidaan sallia vain vähäinen tuoreuden ja täyden nestejännityksen väheneminen. 5) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodiin 0709 20 00 kuuluvien parsojen kaupan pitämisen vaatimukset ovat liitteessä. Näitä vaatimuksia sovelletaan kaikissa kaupan pitämisen vaiheissa asetuksessa (EY) N:o 2200/96 säädetyin edellytyksin. Lähettämistä seuraavissa vaiheissa tuotteissa voi kuitenkin esiintyä vaatimusten määräyksiin nähden: - vähäistä tuoreuden ja täyden nestejännityksen vähenemistä, - muissa kuin ekstraluokkaan luokitelluissa tuotteissa niiden kehityksestä ja pilaantumisalttiudesta johtuvaa vähäistä heikkenemistä. 2 artikla Kumotaan asetus (ETY) N:o 454/92. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä marraskuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 1. (2) EYVL L 160, 26.6.1999, s. 80. (3) EYVL L 52, 27.2.1992, s. 29. (4) EYVL L 126, 17.5.1997, s. 11. LIITE PARSOJA KOSKEVAT VAATIMUKSET I TUOTTEIDEN MÄÄRITELMÄ Nämä vaatimukset koskevat lajin Asparagus officinalis L. lajikkeiden parsan versoja, jotka on tarkoitettu myytäviksi kuluttajille tuoreina, teolliseen jalostukseen tarkoitettuja parsoja lukuun ottamatta. Parsan versot luokitellaan värin mukaan neljään ryhmään. 1. Valkoiset parsat. 2. Violetit parsat, joiden verson päiden on oltava väriltään vaaleanpunaisesta violettiin/purppuranpunaiseen ja osan versosta valkoinen. 3. Violetit/vihreät parsat, jotka ovat väriltään osittain violettia ja vihreää. 4. Vihreät parsat, joiden verson päiden ja suurimman osan versosta on oltava väriltään vihreitä. Nämä vaatimukset eivät koske halkaisijaltaan alle 3 mm olevia vihreitä tai violetteja/vihreitä parsoja eivätkä halkaisijaltaan alle 8 mm olevia valkoisia tai violetteja parsoja, jotka on pakattu tasalaatuisiin nippuihin tai yksittäispakkauksiin. II LAATUA KOSKEVAT SÄÄNNÖKSET Vaatimusten tarkoituksena on määritellä parsojen laatu kauppakunnostuksen ja pakkaamisen jälkeen. A. Vähimmäisvaatimukset Kullekin luokalle annetut erityismääräykset ja sallitut poikkeamat huomioon ottaen parsojen on kaikissa luokissa oltava: - eheitä, - terveitä; tuotteita, joissa on mätää tai jotka ovat muuten pilaantuneet ravinnoksi kelpaamattomiksi, ei sallita, - vailla sopimattoman pesun aiheuttamia vahinkoja (versot voidaan pestä, mutta niitä ei saa liottaa), - puhtaita, lähes vailla näkyviä vieraita aineita, - tuoreen näköisiä ja hajuisia, - lähes vailla tuholaisia, - lähes vailla tuholaisten aiheuttamia vioittumia, - lähes vailla ruhjoutumia, - vailla epätavallista pintakosteutta, eli riittävästi kuivattuja, jos ne on pesty tai jäähdytetty kylmällä vedellä, - vailla vierasta hajua ja/tai makua. Versojen tyven leikkauskohdan on oltava mahdollisimman siisti. Versot eivät myöskään saa olla onttoja, heljenneita, kuorittuja eivätkä murtuneita. Pieniä sadonkorjuun jälkeen ilmaantuneita halkeamia kuitenkin sallitaan, jolleivät ne ylitä IV A luvussa "Sallitut laatupoikkeamat" määrättyjä poikkeamarajoja. Parsojen kunnon on oltava sellainen, että ne - kestävät kuljetuksen ja käsittelyn sekä - saapuvat tyydyttävässä kunnossa määräpaikkaan. B. Luokitus Parsat luokitellaan kolmeen jäljempänä määriteltävään luokkaan: i) Ekstraluokka Tähän luokkaan luokiteltujen parsan versojen on oltava erittäin hyvälaatuisia, hyvin muodustuneita ja lähes suoria. ottaen huomioon sen ryhmän tavanomaiset ominaisuudet, johon ne kuuluvat, verson latvakukinnon on oltava hyvin kiinteä. Versoissa sallitaan ainoastaan hyvin vähäiset ruostesienijäljet, jos kuluttaja voi ne tavanomaisesti kuorimalla poistaa. Valkoisten parsojen ryhmässä versonpäiden ja versojen on oltava valkoisia; versoissa sallitaan ainoastaan vähäinen vaaleanpunaiseen vivahtava värisävy. Vihreiden parsojen on oltava kokonaan vihreitä. Tässä luokassa ei sallita yhtään puumaisuutta. Verson tyven leikkauskohdan tulee olla pituussuuntaan nähden mahdollisimman suora. Kun parsat pakataan nipuiksi, voidaan uloimmat parsat kuitenkin leikata ulkoasun viimeistelemiseksi hieman vinoon, muuta vino pinta ei saa olla yhtä senttimetriä korkeampi. ii) I luokka Tähän luokkaan luokiteltujen parsan versojen on oltava hyvälaatuisia ja hyvin muodostuneita. Ne voivat olla hieman kaarevia. Ottaen huomioon sen ryhmän tavanomaiset ominaisuudet, johon ne kuuluvat, verson latvakukinnon on oltava kiinteä. Vähäiset ruostesienijäljet sallitaan, jos kuluttaja voi ne tavanomaisesti kuorimalla poistaa. Valkoisten parsojen ryhmässä versoissa ja versonpäissä sallitaan vähäinen vaaleanpunaiseen vivahtava värisävy. Vihreiden parsojen on oltava väriltään vihreitä vähintään 80 prosentin pituudelta. Valkoisten parsojen ryhmässä ei sallita puumaisia versoja. Muissa ryhmissä lievää puumaisuutta sallitaan verson alaosassa, jos kuluttaja voi poistaa sen tavanomaisesti kuorimalla. Verson tyven leikkauskohta tulee olla pituussuuntaan nähden mahdollisimman suora. iii) II luokka Tähän luokkaan kuuluvat parsan versot, joita ei voida luokitella ylempiin luokkiin mutta jotka täyttävät edellä määritellyt vähimmäisvaatimukset. Verrattuna I luokkaan versojen ei tarvitse olla yhtä hyvin muodostuneita, ne saavat olla kaarevampia ja ottaen huomioon sen ryhmän, johon ne kuuluvat, verson latvakukinto saa olla hieman avoin. Versoissa sallitaan ruostesienijälkiä, jos kuluttaja voi ne tavanomaisesti kuorimalla poistaa. Valkoisten parsojen versonpäissä saa olla väriä, myös vihertävää. Violettien parsojen versonpäissä saa olla vähäinen vihertävä värisävy. Vihreiden parsojen on oltava väriltään vihreitä vähintään 60 prosentin pituudelta. Versot voivat olla hieman puumaisia. Verson tyven leikkauskohta saa olla hieman vino. III KOKOLAJITTELUA KOSKEVAT SÄÄNNÖKSET Koko määritellään verson pituuden ja halkaisijan mukaan. A. Koon määritys pituuden mukaan Versojen pituuden tulee olla: - yli 17 cm pitkillä parsoilla, - 12-17 cm lyhyillä parsoilla, - yli 12 cm II luokan parsoilla, joita ei ole pakattu pakkauksissa nippuihin, - alle 12 cm parsan versonpäillä. Valkoisten ja violettien parsojen suurin sallittu pituus on 22 cm ja vihreiden ja violettien/vihreiden parsojen 27 cm. Tiukasti sidottuina nippuina myyntiin tarjottavien versojen pituusero ei saa olla yli 5 senttimetriä. B. Koon määritys halkaisijan mukaan. Versojen halkaisija mitataan verson pituuden keskikohdasta. Vähimmäishalkaisijat ja -koot ovat seuraavat: Valkoiset ja violetit parsat: >TAULUKON PAIKKA> Violetit/vihreät ja vihreät parsat: >TAULUKON PAIKKA> IV SALLITTUJA POIKKEAMIA KOSKEVAT SÄÄNNÖKSET Jokaisessa pakkauksessa sallitaan laatu- ja kokopoikkeamien rajoissa tuotteita, jotka eivät ole mainitun laatuluokan vaatimusten mukaisia. A. Laatupoikkeamat i) Ekstraluokka 5 prosenttia lukumäärästä tai painosta parsan versoja, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa tai joilla on vähäisiä sadonkorjuun jälkeen ilmenneitä arpeutumattomia halkeamia. ii) I luokka 10 prosenttia lukumäärästä tai painosta parsoja, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa tai joilla on vähäisiä sadonkorjuun jälkeen ilmenneitä arpeutumattomia halkeamia. iii) II luokka 10 prosenttia lukumäärästä tai painosta parsoja, jotka eivät vastaa tämän luokan vaatimuksia, lukuun ottamatta tuotteita, joissa on mätää tai jotka ovat muuten pilaantuneet ravinnoksi kelpaamattomiksi. Tämän sallitun poikkeaman lisäksi sallitaan enintään 10 prosentilla parsoja määrästä tai painosta onttoja parsoja tai parsoja, joissa on vähäisiä pesusta aiheutuneita halkeamia. Onttoja parsan versoja ei missään tapauksessa saa olla yli 15 prosenttia parsojen määrästä tai painosta. B. Sallitut kokopoikkeamat Kaikissa luokissa: 10 prosenttia määrästä tai painosta parsan versoja, jotka eivät vastaa annettuja kokoja ja jotka poikkeavat vahvistetuista rajoista pituuden osalta enintään 1 cm ja halkaisijan osalta enintään 2 mm. V KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen tai yksittäispakkauksen sisällön tai samassa pakkauksessa olevan nipun on oltava tasalaatuista ja sisällettävä ainoastaan samaa alkuperää, laatua, väriryhmää ja kokoa (jos tuote on lajiteltava koon mukaa) olevia parsoja. Värin osalta voidaan kuitenkin sallia eri väriryhmiin kuuluvia parsan versoja seuraavissa rajoissa: - valkoiset parsat: 10 prosenttia lukumäärästä tai painosta violetteja parsoja ekstra- ja I luokassa ja 15 prosenttia II luokassa, - violetit, vihreät ja violetit/vihreät parsat: 10 prosenttia lukumäärästä tai painosta väriltään erilaisia parsoja. Lisäksi II luokassa valkoisia ja violetteja parsoja voidaan pakata sekaisin, jos tämä merkitään asianmukaisesti. Pakkauksen tai yksittäispakkauksen sisällöstä tai parsanipusta näkyvän osan on edustettava koko sisältöä. B. Kauppakunnostaminen Parsat voidaan tarjota myyntiin seuraavasti: i) tiukasti sidottuina nippuina Nipun ulommaisten parsan versojen on oltava samannäköisiä ja -kokoisia kuin nipun muut parsat keskimäärin. Ekstraluokan parsan versojen on oltava samanpituisia. Niput on järjestettävä pakkaukseen tasaisesti; kukin nippu voidaan suojata paperilla. Samassa pakkauksessa olevien nippujen on oltava samanpainoisia ja -pituisia. ii) Järjestettyinä, mutta ei niputettuina pakkauksissa. C. Pakkaaminen Parsat on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupallisilla mekinnöillä varustettujen materiaalien käyttö, erityisesti paperien tai etikettien käyttö on sallittua, edellyttäen että painatus ja kiinnitys tehdään myrkyttömällä painovärillä ja liimalla. Pakkauksissa ei saa olla mitään vieraita esineitä. VI MERKITSEMISTÄ KOSKEVAT SÄÄNNÖKSET Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät Pakkaaja ja/tai lähettäjä: Nimi ja osoite tai virallisesti annettu tai hyväksytty tunnus. Jos käytetään tunnusta, merkintä "pakkaaja" ja/tai "lähettäjä" (tai vastaava lyhenne) on kuitenkin merkittävä kyseisen tunnuksen läheisyyteen. B. Tuote "Parsoja" ja merkintä "valkoisia", "vihreitä" tai "violetteja/vihreitä", jos sisältö ei ole näkyvissä, ja tarvittaessa merkinnät "lyhyitä", "versonpäitä" tai "valkoisten ja violettien sekoitus". C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - luokka, - koko ilmaistuna: a) parsoilla, joita tasalaatuisuusvaatimukset koskevat, vähimmäis- ja enimmäishalkaisijana; b) parsoilla, joita tasalaatuisuusvaatimukset eivät koske, vähimmäishalkaisijana, jota seuraa enimmäishalkaisija tai ilmaisu "ja yli", - nippujen tai yksittäispakkausten lukumäärä nippuihin tai yksittäispakkauksiin pakatuilla parsoilla. E. Virallinen tarkastusmerkintä (vapaaehtoinen).